A "Manhattan" 29 amerikai moziban mutatkozott be 1979. április 25-én. (Magyarországi bemutatója 1981. november 19-én volt.) Az első héten 485 734 $ (mozinként 16.749 $) bevételt hozott, és a forgalmazás teljes ideje alatt összesen 39,9 millió dollárt, ezzel a film 1979-ben a 17. legnagyobb bevételt produkálta. A filmet versenyen kívül bemutatták az 1979-es cannes-i filmfesztiválon májusban. Az inflációval kiigazítva összesen 127.638.700 dollárt hozott, amivel ez Allen második legnagyobb bevételt hozó filmje, természetesen az "Annie Hall" után.